Ribe Stifts Adresseaviser, 1840-01-21
Omtrent Kl. 7 Torsdag Morgen ankom Liigvognen til Roeskildehvile, hvor de Herrer Officerer, der gjorde Tjeneste som Drabanter o. s. v., oppebiede den, hvorimod de fyrstelige Personer og høie Rangspersoner, der havde deeltaget i Processionen, vare kjørte ligge til Roeskilde. Kl. 9 1/2 satte Liigtoget sig i Bevægelse fra Roeskilde hvile, der ligger omtrent tusinde Skridt udenfor Byen. Herved fulgtes den i det trykte Ceremoniel bekjendtgjorte Orden, med den Forandring, at det høie Liig blev baaret af Bønder fra Kbhavns Amt, til hvilke endeel fra Frederiksværk Gods havde sluttet sig. Nærmest de Bønder, der bare Liget, fulgte de Herrer, som efter Ceremonieller skulde have omgivet Liigvognen, og den hele Skare af Bønder sluttede sig i værdig Stilhed til deres Brødre. Bagefter kjørte den tomme Liigvogn. J Roeskilde paraderede i de Gader, der føre fra Jndkjørselen fra Kbhvn til Torvet, Kronens Regiment, paa Torvet Garden til Fods, og i den korte Gade, der fra Torvet fører til Domkirken, Roeskilde Borgervæbning. J Kirken forsamlede sig imidlertid de blaae og hvide Riddere, der deeltoge i Processionen, iblandt de sidste saaes Hs. Excellence Baron Nicolay, russisk Minister ved vort Hof. Omtrent Kl. 10 1/2 tilkjendegave 27 Kanonskud fra det tæt norden for Kirkegaarden placerede Artilleri det høie Liigs Ankomst til Domkirken, hvor det modtoges af Geistlige. Paa samme Tid begav Kongen og Prindserne sig fra Palaiet til Kirken, hvor de toge Plads i de tvende Stole paa Gulvet, der vare Alteret nærmest. Disse, saavelsom Alteret, Orgelet, Kongestolen, Prædikestolen og den vestlige Ende af Kirken, hvor Musikpersonalet var placeret, vare fort beklædte. Ligeledes vare Gulvet i den Gang, der fører til Alteret og derfra til Kapellet, og Gulvet i det sidstnævnte belagte med sorte Tæpper. Udenfor Kirken afløstes de bærende Bønder af dHrr. Officerer, der vare tilsagte til at bære det høie Liig, og disse understøttedes af nogle Betiente. Efterat Liget under Præluderen fra Orglet var baaret hen og nedsat foran Alteret, istemmedes den første Deel af en i denne Anledning af Oehlenschlager og Weyse forfattet Cantate af de Kongl. Sangere og Sangerinder og Medlemmerne af det Kongl. Capel. Sjællands Biskop holdt derpaa en Sørgetale fra Choret, hvor han stod omgiven af Domprovst Bang, Præsterne i Roeskilde Gad. Boesen. Hertz og Provst Dr. Schmidt, samt Slotspræst Paulli og Hosprædikant Dr. Münter. Nu blev under Afsyngelsen af den anden Deel af Cantaten Liget bragt ind i Capellet, hvorhen Følget fulgte det, først Hs. Maj. Kongen, hvis Slæb bares af Deres Exe. Grev Yoldi og Grev Sophus Danneskjold, Kronprindsen, hvis Slæb bares af General Scholten, Prinds Ferdinands af Kammerherre Bauditz, og Hertugens og Prinds Wilhelm af deres Cavallierer. Ved Kisten holdt Bispen atter en kort Bøntale, hvorpaa Hs. Maj. knælende ved Kisten holdt Bøn. Da følget atter traadte ud i Kirken istemmedes Slutningschoret. Kl. 12 tilkjendegave atter 27 Kanonskud, at Kirkehøitiden var til Ende. Følget begav sig til Palaiet, hvor der Kl. 2 var Middagstaffel. De Kongelige og Fyrstelige Herskabet spiste i Hs. Majes Værelse. J en anden Sal paa Palaiet var Taffel for 60 Couverts for Herrerne af første Rangklasse og Storkors af Dannebrog, og i Gjestgivergaarden "Prindsen" var Taffel paa 160 Couverts for de øvrige Herrer af Følger, Officererne af de paraderende Tropper og endeel af Roeskilde Byes Embedsmænd. - Omtrent Kl. 5 vendte de Kongelige Herskaber tilbage til Kjøbenhavn, hvor de ankom til deres Palaier Kl. 7 1/4. Æresporten ved Damhuset var atter om Aftenen illumineret. (B. T.) Da Liigprocessionen standsede ved Frihedsstøtten indtraf det sørgelige Tilfælde, at Commandeur Suenson der var iblandt dem, der omgave Liigvognen, faldt bevidstløs om og kort Tid efter døde. (S. B.)